**NÁRODNÁ RADA SLOVENSKEJ REPUBLIKY**

VI. volebné obdobie

N á v r h

**Z Á K O N**

z ............................. 2013,

**ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 513/2009 Z. z. o dráhach a o zmene a doplnení niektorých zákonov v znení zákona č. 433/2010 Z. z., zákona č. 547/2010 Z. z., zákona č. 393/2011 Z. z., zákona č. 547/2011 Z. z., zákona č. 352/2013 Z. z., zákona č. 402/2013 Z. z. a zákona č. 432/2013 Z. z. sa mení a dopĺňa takto:

**1.** V § 30 ods. 1 písm. e) sa na konci pripájajú tieto slová: „ak tento zákon neustanovuje inak,“

**2.** V § 30 ods. 1 sa za písmeno e) vkladá nové písmeno f), ktoré znie:

„f) na základe rozhodnutia Dopravného úradu10a) (ďalej len „úrad“) v určenej lehote označiť prevádzkované stanice v jazyku národnostnej menšiny,“.

Poznámka pod čiarou k odkazu 10a znie:

„10a) Zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov.“.

Doterajšie písmená f) až l) sa označujú ako písmená g) až m).

**3.** V § 101 písmeno b) znie:

„b) úrad a“.

Poznámka pod čiarou k odkazu 31aa sa vypúšťa.

**4.** V § 103 ods. 2 sa za písmeno b) vkladá nové písmeno c), ktoré znie:

„c) rozhoduje o umiestnení označenia staníc v jazyku národnostnej menšiny31b) v obciach podľa osobitného predpisu,31c)“.

Doterajšie písmená c) až r) sa označujú ako písmená d) až s).

Poznámky pod čiarou k odkazom 31b a 31c znejú:

„31b) § 4 ods. 3 zákona č. 184/1999 Z. z. o používaní jazykov národnostných menšín v znení neskorších predpisov.

31c) § 2 ods. 2 zákona č. 184/1999 Z. z.“.

**5.** V § 103 sa dopĺňa odsek 3, ktorý znie:

„(3) Úrad v rozhodnutí podľa § 103 ods. 2 písm. c) určí prevádzkovateľovi dráhy lehotu pre splnenie povinnosti podľa § 30 ods. 1 písm. f), ktorá nesmie presiahnuť tri mesiace. Označenie stanice v jazyku národnostnej menšiny musí zodpovedať označeniu obce ustanovenému osobitným predpisom,31c) na území ktorej sa stanica nachádza. Náklady označenia stanice v jazyku národnostnej menšiny sa uhrádzajú z rozpočtovej kapitoly úradu.“.

**6.** Za § 112b sa vkladá § 112c, ktorý vrátane nadpisu znie:

„§ 112c

Prechodné ustanovenia k úprave účinnej od 1. júna 2014

Úrad je povinný vydať rozhodnutie podľa § 103 ods. 2 písm. c) do troch mesiacov od nadobudnutia účinnosti tohto zákona.“.

**Čl. II**

Tento zákon nadobúda účinnosť 1. júna 2014